cyanic-selkie/wikianc huggingface dataset:
FKL
Ιστορία
Στις 3 Φεβρουαρίου 1965 το όνομα άλλαξε σε "Εργοστάσιο ρουλεμάν και εδράνων, Temerin" ή σε συντομογραφία "FKL". Από εδώ και πέρα, η κύρια κατεύθυνση της παραγωγής του εργοστασίου γίνεται η κατασκευή ρουλεμάν. Έτσι έγινε η αρχή για την περαιτέρω ανάπτυξη της εταιρείας. Εισάγονται μηχανήματα περιστροφής, θερμικής επεξεργασίας, λείανσης και συναρμολόγησης ρουλεμάν τελευταίας τεχνολογίας. Μετά απο αυτό το βήμα η εταιρεία άρχισε να ασχολείται επίσης με την επισκευή, τη συντήρηση και τον έλεγχο των ρουλεμάν.
Από το 1975 το εργοστάσιο είναι πλήρως αφιερωμένο στην παραγωγή ρουλεμάν και εδράνων.
Μεταξύ 1980 - 1990 το εργοστάσιο γνώρισε ραγδαία ανάπτυξη και απέκτησε νέο, υπερσύγχρονο εξοπλισμό. Κατά τη διάρκεια αυτής της περιόδου, αγοράστηκαν μηχανήματα πολλαπλών αξόνων, καθώς και μηχανές περιστροφής και λείανσης CNC.
Το 1986 το εργοστάσιο μεταφέρθηκε σε μια νέα μονάδα παραγωγής στη βιομηχανική ζώνη Temerin, όπου κατασκευάστηκαν δύο σύγχρονες μονάδες παραγωγής, με συνολική έκταση 25000 m².
Από το 1987 έως το 1988 μπήκε σε λειτουργία ο φούρνος "AICHELIN", και λειτούργησε μία ειδική γραμμή για τη θερμική επεξεργασία των δακτυλιδιών των ρουλεμάν.
Το 1990 η FKL μετατράπηκε σε μετοχική εταιρεία.
Το 2009 ξεκίνησε η διαδικασία ιδιωτικοποίησης.
Το 2015, η διαδικασία ιδιωτικοποιήσεων ολοκληρώθηκε με επιτυχία. Σήμερα, η FKL είναι 100% ιδιωτική εταιρεία.
Το 2017, η FKL έγινε ο κύριος προμηθευτής ρουλεμάν για το εργοστάσιο "Κατασκευαστής θεριστικών μηχανών Rostselmash, Llc ", Ρωσία.
Το 2018, το νομικό καθεστώς της FKL αλλάζει από ανώνυμη εταιρεία σε εταιρεία περιορισμένης ευθύνης (LLC).
Πρόγραμμα παραγωγής FKL
1) Βασικό πρόγραμμα παραγωγής:
2) Ειδικών προγράμματα γεωργικών μηχανημάτων:
Εξωτερικοί σύνδεσμοι
Κατηγορία:Επιχειρήσεις στη Σερβία
Παναγιώτης Γιωτόπουλος
Ο Παναγιώτης Γιωτόπουλος (1878–1965) ήταν Έλληνας νομικός και καθηγητής πανεπιστημίου.
Βιογραφικά στοιχεία
Γεννήθηκε το 1878 στην Κέρκυρα, και σπούδασε νομική στα πανεπιστήμια της Πίζας, της Ρώμης και του Παρισιού. Επέστρεψε στην Ελλάδα και το 1906 διορίστηκε υφηγητής ποινικής δικονομίας στο Πανεπιστήμιο Αθηνών. Αργότερα, το 1928, ορίστηκε έκτακτος καθηγητής στην ίδια έδρα. Κατά τη διάρκεια της σταδιοδρομίας του εκπόνησε πληθώρα ποινικών και νομοθετικών μελετών. Ακόμη δημοσίευσε αρκετά άρθρα για διάφορους επιστημονικούς τομείς.
Κόρη του ήταν η πρόεδρος του Ιδρύματος Μαραγκοπούλου για τα Δικαιώματα του Ανθρώπου Αλίκη Γιωτοπούλου – Μαραγκοπούλου.
Εργογραφία
Μεταξύ των σημαντικότερων έργων του περιλαμβάνονται τα εξής :
Εξωτερικοί σύνδεσμοι
Κατηγορία:Έλληνες νομικοί Κατηγορία:Καθηγητές νομικής Αθηνών
Χρήστος Κωνσταντόπουλος (ποδοσφαιριστής)
Ο '''Χρήστος Νικ. Κωνσταντόπουλος''' (γεν. Πάτρα, στις 14 Φεβρουαρίου του 1953) είναι Έλληνας παλαίμαχος ποδοσφαιριστής, που αγωνίζονταν στη θέση του επιτελικού μέσου. Έκανε πολυετή καριέρα, τόσο στο πρωτάθλημα της Β΄Εθνικής όσο και της Α΄ Εθνικής Κατηγορίας, τις δεκαετίες του '70 και του '80, με τα χρώματα τριών διαφορετικών συλλόγων. Στο τέλος της καριέρας του, αγωνίστηκε και στο Εθνικό Ερασιτεχνικό Πρωτάθλημα.
Ποδοσφαιρική σταδιοδρομία
Ξεκίνησε τον αθλητισμό το 1966 από την ερασιτεχνική ομάδα του Ιάσονα Αγίου Φανουρίου (Ιλίου) που μετείχε στη Γ΄ κατηγορία Αθήνας, σε ηλικία μόλις 13 ετών. Λίγα χρόνια αργότερα με δικό του γκολ η ομάδα υπερίσχυσε σε μπαράζ του Νεοπεντελικού με 1-0 και προήχθη στη Β' Αθήνας. Το καλοκαίρι του 1971 η ομάδα του Πανασπροπυργιακού ενδιαφέρθηκε για αυτόν και εκμεταλλευόμενη μια διάταξη του τότε αθλητικού νόμου τον απέκτησε και τον προώθησε άμεσα στην ανδρική ομάδα. Έπειτα από 2 συνεχόμενες χρονιές στο σύλλογο του Ασπροπύργου και ενώ την πρώτη του χρονιά με προπονητή το Θανάση Μπέμπη σημείωσε 15 τέρματα, μεταγράφηκε στον Ολυμπιακό Λιοσίων (1973), όπου παρέμεινε για ακόμη τέσσερις περιόδους, πάντοτε στη Β΄Εθνική.
Οι εξαιρετικές εμφανίσεις του κέντρισαν το ενδιαφέρον των παραγόντων του Αιγάλεω Α.Ο., στο οποίο και υπέγραψε, πραγματοποιώντας το ντεμπούτο τη στην Α΄Εθνική, το φθινόπωρο του 1977. Στην ομάδα της δυτικής Αθήνας παρέμεινε έως και το καλοκαίρι του 1983, συμπληρώνοντας με το σύλλογο αυτό 34 συμμετοχές (και 4 γκολ) στην Α΄Εθνική και 79 συμμετοχές (με 9 γκολ) στη Β΄Εθνική. Επίσης με το Αιγάλεω σημείωσε και τρία γκολ για το Κύπελλο Ελλάδας. Την περίοδο 1983-84 έπαιξε στο Εθνικό Ερασιτεχνικό με τα χρώματα του Αργοναύτη, για να κλείσει τη σταδιοδρομία του, τη διετία 1985-1986 στον Ολυμπιακό Λιοσίων, επίσης στο Ερασιτεχνικό Πρωτάθλημα, σε ηλικία 33 ετών.
Προπονητική καριέρα
Το καλοκαίρι του 1986, αμέσως μετά τη λήξη της αγωνιστικής του πορείας, ο Κωνσταντόπουλος ανέλαβε την τεχνική ηγεσία της ερασιτεχνικής ομάδας Α.Ε.Κ. Νέων Λιοσίων
Βικοπιζάνο
Το Βικοπιζάνο (ιταλικά: Vicopisano) είναι δήμος (comune) στην Επαρχία της Πίζας στην ιταλική περιοχή της Τοσκάνης, το οποίο βρίσκεται σε απόσταση περίπου 50 χλμ. δυτικά της Φλωρεντίας και περίπου 15 χλμ. ανατολικά της Πίζας. Βρίσκεται στην παλιά κοιλάδα του Ποταμού Άρνο (ο οποίος, πλέον, κυλά μερικά χιλιόμετρα νοτιότερα), ενώ περιορίζεται από το Μόντε Πιζάνο στα βόρεια.
Γεωγραφία
Το Βικοπιζάνο γειτονεύει με τους παρακάτω δήμους: Μπιεντίνα, Μπούτι, Κάλτσι, Καλτσινάια, Κασίνα και Σαν Τζουλιάνο Τέρμε. Περιλαμβάνει τα θέρετρα (frazioni) των Καπρόνα, Κουτσιγκλιάνα, Λουνιάνο, Σαν Τζοβάνι άλλα Βένα και Ουλιβέτο Τέρμε.
Ιστορία
Κατά τους μεσαιωνικούς χρόνους, το Βικοπιζάνο ήταν ανθηρή οχυρή θέση της Δημοκρατίας της Πίζας. Κατελήφθη από την Φλωρεντία το 1406. Σε αυτή την θέση χτίστηκε το 1434 ένα κάστρο (Rocca Nuova) σχεδιασμένο από τον Φιλίππο Μπρουνελλέσκι.
Οικονομία
Στην οικονομική δραστηριότητα της πόλης περιλαμβάνονται τα κεραμικά, οι μηχανές (Piaggio), καθώς και η εμφιάλωση μεταλλικών νερών. Η αγροτική οικονομία βασίζεται στο ελαιόλαδο και τα δημητριακά.
Εξωτερικοί σύνδεσμοι
Κατηγορία:Δήμοι της Επαρχίας της Πίζας
Γουλιέλμος Α΄ της Γερμανίας
Ο Γουλιέλμος Α΄ (γερμανικά: Wilhelm Friedrich Ludwig, 22 Μαρτίου 1797 – 9 Μαρτίου 1888) ήταν Βασιλιάς της Πρωσίας, από τις 2 Ιανουαρίου 1861, και ο πρώτος Γερμανός Αυτοκράτορας, από τις 18 Ιανουαρίου 1871, έως τον θάνατό του το 1888. Από το 1858 έως την άνοδό του στο θρόνο υπήρξε αντιβασιλέας της Πρωσίας, ασκώντας τα βασιλικά καθήκοντα εκ μέρους του αδελφού του, Φρειδερίκου Γουλιέλμου Δ΄, ο οποίος αντιμετώπιζε σοβαρά προβλήματα υγείας. Ο Γουλιέλμος Α΄ ήταν μέλος του Οίκου των Χοεντσόλλερν.
Πρώιμα χρόνια και στρατιωτική καριέρα
Ο Γουλιέλμος γεννήθηκε στο Παλάτι του Διαδόχου του Βερολίνου στις 22 Μαρτίου 1797. Έλαβε τα ονόματα Γουλιέλμος Φρειδερίκος Λουδοβίκος. Μιας και ήταν ο δεύτερος γιος του τότε Πρίγκιπα Φρειδερίκου Γουλιέλμου της Πρωσίας και της τότε Πριγκίπισσας Λουίζας του Μεκλεμβούργου-Στρέλιτς, δεν αναμενόταν να ανέβει στον θρόνο. Από την πλευρά του πατέρα του, παππούς του ήταν ο Φρειδερίκος Γουλιέλμος Β΄ της Πρωσίας και γιαγιά του η Φρειδερίκη της Έσσης-Ντάρμστατ. Από την πλευρά της μητέρας του, παππούς του ήταν ο Κάρολος Β΄ του Μεκλεμβούργου-Στρέλιτς και η Φρειδερίκη της Έσσης-Ντάρμστατ. Ο παππούς του, Φρειδερίκος Γουλιέλμος Β΄, πέθανε στις 16 Νοεμβρίου 1797, σε ηλικία 53 ετών, και ο πατέρας του Γουλιέλμου έγινε Βασιλιάς της Πρωσίας ως Φρειδερίκος Γουλιέλμος Γ΄.
Από το 1801 έως το 1809 εκπαιδεύτηκε από τον Φρήντριχ Ντέλμπρουκ, ο οποίος ήταν επιφορτισμένος με την εκπαίδευση του αδελφού του Γουλιέλμου, του Διαδόχου Φρειδερίκου Γουλιέλμου. Σε ηλικία 12 ετών, ο πατέρας του τον ονόμασε αξιωματικό του Πρωσικού Στρατού Ξηράς, ενώ από το 1814 άρχισε να εκτελεί επίσημα στρατιωτικά καθήκοντα. Όπως και ο πατέρας του, πολέμησε εναντίον του Ναπολέοντα Α΄ της Γαλλίας στους Ναπολεόντειους Πολέμους, οι οποίοι έγιναν γνωστοί στη Γερμανία ως «Πόλεμοι της Ελευθερίας» (Befreiungskriege) ή Πόλεμος του Έκτου Συνασπισμού. Ο Γουλιέλμος αναφέρθηκε ότι ήταν ένας πολύ γενναίος αξιωματικός. Σύντομα απέκτησε το βαθμό του λοχαγού (Hauptmann) και κέρδισε τον Σιδηρούν Σταυρό για τα κατορθώματά του στη Μάχη του Μπαρ-συρ-Ωμπ. Ο πόλεμος εναντίον της Γαλλίας άφησε ένα μόνιμο αποτύπωμα στον χαρακτήρα του Γουλιέλμου, ο οποίος ανέπτυξε μία έντονη αντιπάθεια απέναντι στους Γάλλους.
Το 1815 προήχθη στο βαθμό του ταγματάρχη και διοίκησε ένα τάγμα του 1ου Συντάγματος του Στρατού Ξηράς. Πολέμησε δίπλα στον Γκέμπχαρντ Λέμπερεχτ φον Μπλύχερ στις μάχες του Λινύ και του Βατερλώ. Μετά το 1815 εξελίχθηκε σε έναν εξαιρετικό διπλωμάτη, ασχολούμενος με διπλωματικές αντιπροσωπείες. Το 1817 συνόδευσε την αδελφή του Καρλόττα της Πρωσίας στην Αγία Πετρούπολη, κατά τον γάμο της με τον Διάδοχο Νικόλαο της Ρωσίας (μετέπειτα Νικόλαο Α΄).
Το 1840 ο μεγαλύτερος αδελφός του έγινε Βασιλιάς της Πρωσίας ως Φρειδερίκος Γουλιέλμος Δ΄. Δεδομένου ότι εκείνος δεν είχε αποκτήσει παιδιά, ο Γουλιέλμος έγινε αμέσως διάδοχος του θρόνου. Παρά τις ιδεολογικές του πεποιθήσεις, αλλά από πίστη προς τον αδελφό του, ο Γουλιέλμος υπέγραψε το διάταγμα για τη σύσταση ενός πρωσικού κοινοβουλίου το 1847 και έγινε μέλος της Βουλής των Κυρίων της Πρωσίας.
Το 1854 ο Πρίγκιπας έλαβε τον τίτλο του στρατάρχη και έγινε κυβερνήτης του ομοσπονδιακού φρουρίου του Μάιντς. Το 1857 ο Φρειδερίκος Γουλιέλμος Δ΄ έπαθε εγκεφαλικό επεισόδιο και έμεινε πνευματικά ανάπηρος για το υπόλοιπο της ζωής του. Τον Ιανουάριο του 1858 ο Γουλιέλμος έγινε προσωρινά αντιβασιλέας της Πρωσίας, υποκαθιστώντας τον αδελφό του στα καθήκοντά του. Τον Οκτώβριο όμως του ίδιου έτους αποφασίστηκε ο Γουλιέλμος να ασκεί τα βασιλικά καθήκοντα ως Αντιβασιλέας σε μόνιμη βάση. Ενάντια στη συμβουλή του αδελφού του, ο Γουλιέλμος ορκίστηκε πίστη στο πρωσικό Σύνταγμα και υποσχέθηκε να το διατηρήσει «ατόφιο και απαραβίαστο». Ο Γουλιέλμος διόρισε έναν φιλελεύθερο, τον Κάρολο Αντώνιο του Χοεντσόλλερν-Ζίγκμαρινγκεν, ως Πρωθυπουργό και έτσι ξεκίνησε η λεγόμενη «Νέα Εποχή» για την Πρωσία.
Βασιλιάς
Στις 2 Ιανουαρίου 1861 ο Φρειδερίκος Γουλιέλμος Δ΄ πέθανε και ο Γουλιέλμος ανήλθε στον θρόνο ως Γουλιέλμος Α΄ της Πρωσίας. Τον Ιούλιο, ένας φοιτητής από την Λειψία προσπάθησε να τον δολοφονήσει, προκαλώντας του μόνο έναν ελαφρύ τραυματισμό. Όπως και ο Φρειδερίκος Α΄ της Πρωσίας, ο Γουλιέλμος ταξίδεψε στην Καινιξβέργη για να ενθρονιστεί στην εκκλησία του κάστρου. Ο Γουλιέλμος διάλεξε η ενθρόνιση να γίνει την ημέρα της επετείου της Μάχης της Λειψίας, η 18η Οκτωβρίου. Ήταν μάλιστα η πρώτη τελετή στέψης Πρώσου βασιλιά που γινόταν από το 1701 και η πρώτη τελετή στέψης Γερμανού βασιλιά κατά τον 19ο αιώνα. Ο Γουλιέλμος αρνήθηκε να συμμορφωθεί με την επιθυμία του αδελφού του να καταργήσει το σύνταγμα.
Ο Γουλιέλμος θεωρήθηκε ως πολιτικά ουδέτερος, καθώς αναμίχθηκε στην πολιτική σε μικρότερο βαθμό από τον αδελφό του. Ωστόσο, κληρονόμησε τη διαμάχη του Φρειδερίκου Γουλιέλμου με το Κοινοβούλιο της Πρωσίας. Όταν ο Γουλιέλμος Α΄ και ο Υπουργός Πολέμου της Πρωσίας, Άλμπρεχτ φον Ρουν, ζήτησαν το 1862 την έγκριση του Κοινοβουλίου για αύξηση του στρατιωτικού προϋπολογισμού, οι βουλευτές αρνήθηκαν να την δώσουν. Το νομοσχέδιο για την μεταρρύθμιση του στρατού περιλάμβανε την αύξηση του προσωπικού εν καιρώ ειρήνης από 150.000 σε 200.000 άνδρες και την αύξηση του ετήσιου αριθμού νεοσυλλέκτων από 40.000 σε 63.000 άνδρες. Ωστόσο, το πραγματικά αμφιλεγόμενο μέρος της μεταρρύθμισης ήταν το σχέδιο να επεκταθεί η διάρκεια της στρατιωτικής θητείας (που αυξήθηκε το 1856 στα δύο χρόνια) στα τρία χρόνια. Όταν το αίτημά του απορρίφθηκε, ο Γουλιέλμος αρχικά σκέφτηκε να παραιτηθεί, αλλά ο γιος του, Διάδοχος Φρειδερίκος, τον συμβούλευσε να μην το κάνει. Έπειτα, ο Ρουν έπεισε τον Γουλιέλμο να διορίσει ως Πρωθυπουργό της Πρωσίας τον Όττο φον Μπίσμαρκ, προκειμένου να επιβληθεί η εφαρμογή των προτάσεων. Σύμφωνα με το Σύνταγμα της Πρωσίας, ο Πρωθυπουργός ήταν υπεύθυνος αποκλειστικά έναντι του Βασιλιά και όχι έναντι του Κοινοβουλίου. Ο Μπίσμαρκ, ένας συντηρητικός Πρώσος Γιούνκερ και πιστός φίλος του Βασιλιά, του άρεσε να βλέπει τη σχέση εργασίας του με τον Γουλιέλμο ως σχέση υποτελή προς τον φεουδάρχη προϊστάμενό του. Παρ΄ όλα αυτά, ήταν ο Μπίσμαρκ που κατεύθυνε αποτελεσματικά την πολιτική της χώρας, εγχώρια και εξωτερική. Σε αρκετές περιπτώσεις κέρδιζε τη σύμφωνη γνώμη του Γουλιέλμου απειλώντας να παραιτηθεί.
Κατά τη διάρκεια της βασιλείας του, ο Γουλιέλμος ήταν ο διοικητής των πρωσικών δυνάμεων στον Δεύτερο Πόλεμο του Σλέσβιχ εναντίον της Δανίας το 1864 και στον Αυστρο-Πρωσικό Πόλεμο το 1866. Μετά τη νίκη της Πρωσίας έναντι της Αυστρίας, ο Γουλιέλμος ήθελε να εισέλθει στη Βιέννη και να προσαρτήσει την Αυστριακή Αυτοκρατορία, αλλά τον απέτρεψε ο Μπίσμαρκ και ο γιος του Διάδοχος Φρειδερίκος.
Ο Μπίσμαρκ ήθελε να τερματιστεί ο πόλεμος γρήγορα, ώστε να επιτρέψει στην Πρωσία να συμμαχήσει με την Αυστρία σε μελλοντικό χρόνο, εάν κάτι τέτοιο απαιτούνταν. Ο Φρειδερίκος Γουλιέλμος, επίσης, τρομοκρατήθηκε από τις απώλειες και ήθελε ένα γρήγορο τέλος των εχθροπραξιών. Κατά τη διάρκεια μιας έντονης συζήτησης, ο Μπίσμαρκ απείλησε να παραιτηθεί εάν ο Γουλιέλμος κινούνταν εναντίον της Βιέννης. Έτσι, ο Μπίσμαρκ κατάφερε να τον συγκρατήσει. Μετά τον πόλεμο, ο Γουλιέλμος έγινε εκ των πραγμάτων κυρίαρχος των δύο τρίτων της βόρειας Γερμανίας. Η Πρωσία προσάρτησε αρκετές περιοχές που είχαν συμμαχήσει με την Αυστρία, βόρεια του ποταμού Μάιν, καθώς και το Σλέσβιχ-Χόλσταϊν. Ανάγκασε, επίσης, τη Σαξονία-Λάουενμπουργκ σε προσωπική ένωση με την Πρωσία, που το 1876 εξελίχθηκε σε πλήρη ενσωμάτωση στην τελευταία.
Μαλαχίας (προφήτης)
Ο Προφήτης Μαλαχίας (εβραϊστί: מַלאָכִי, Μάλακαϊ) είναι βιβλικό πρόσωπο και προφήτης της Παλαιάς Διαθήκης που φέρεται να συνέγραψε και το ομώνυμο βιβλίο, το τελευταίο των κανονικών της Παλαιάς Διαθήκης, αλλά και της Εβραϊκής Βίβλου (Τανάκ).
Γουλιέλμος Α΄ της Γερμανίας
Βασιλιάς
Το 1867 δημιουργήθηκε η Βόρεια Γερμανική Συνομοσπονδία ως ένα ομοσπονδιακά οργανωμένο κράτος, που αποτελούνταν από τα βασίλεια, τα μεγάλα δουκάτα, τα δουκάτα και τα πριγκιπάτα της βόρειας και κεντρικής Γερμανίας, υπό τη μόνιμη προεδρία της Πρωσίας. Ο Γουλιέλμος ονομάστηκε «Πρόεδρος της Ομοσπονδίας» (Präsidium des Bundes), μία κληρονομική θέση του πρωσικού στέμματος. Στην ουσία έγινε με αυτόν τον τίτλο ο επικεφαλής του κράτους. Έγινε ακόμη ο αρχηγός όλων των ομοσπονδιακών ενόπλων δυνάμεων. Με συνθήκες που συνήφθησαν με τα κράτη της νότιας Γερμανίας ορίστηκε ως αρχηγός των ενόπλων δυνάμεων των κρατών αυτών σε περίπτωση πολέμου. Το 1870, κατά τη διάρκεια του Γαλλο-Πρωσικού Πολέμου, ο Γουλιέλμος τέθηκε επικεφαλής όλων των γερμανικών στρατιωτικών δυνάμεων στην κρίσιμη Μάχη του Σεντάν.
Μαλαχίας (προφήτης)
Γενικά
Το όνομα «Μαλαχίας» ερμηνεύεται ως «άγγελός Μου» δηλαδή «άγγελος του Γιαχβέ» (Μαλ. 3,1 - Ἰδοὺ ἐγὼ ἐξαποστέλλω τὸν ἄγγελόν μου, καὶ ἐπιβλέψεται ὁδὸν πρὸ προσώπου μου), που πιθανόν έτσι να αποτελεί και ψευδώνυμο του συγγραφέα του ομώνυμου βιβλίου. Πήρε το όνομα Μαλαχίας -που ελληνικά σημαίνει άγγελος- για τρεις λόγους: Πρώτον, διότι, όσα προφήτευε, αμέσως τα επιβεβαίωνε στο λαό θείος άγγελος. Και το παράδοξο ήταν ότι τον άγγελο δεν τον έβλεπαν οι ανάξιοι, αλλά μόνο οι άξιοι, την φωνή του, όμως, την άκουγαν και οι άξιοι και οι ανάξιοι. Ο δεύτερος λόγος γι’ αυτή του την ονομασία ήταν ότι η όλη σωματική του εμφάνιση είχε τέλεια αρμονία και μεγαλοπρέπεια. Ο τρίτος λόγος και σπουδαιότερος ήταν ότι, από νέος ακόμα, έκανε ζωή ενάρετη και ηθικά άμεμπτη. Αυτό το απέδειξε, όταν βρέθηκε στη θέση να ελέγξει και, πραγματικά, ήλεγξε με σφοδρότητα τον ίδιο του το λαό και τους Ιερείς ακόμα του Ισραήλ, για τις ανομίες και τις ασέβειές τους.
Ως Προφήτης συγκαταλέγεται στους λεγόμενους «ελάσσονες Προφήτες» ή «μικρούς Προφήτες» και φέρεται ως ο τελευταίος αυτών. Σύμφωνα με τις εξιστορήσεις του βιβλίου του, που χρονολογείται στην περίοδο 460 μέχρι 430 π.Χ., εικάζεται ότι άκμασε αυτήν την περίοδο, ή λίγο αργότερα. Ιστορικά, (κατά σύμφωνη γνώμη μελετητών), φέρεται περίπου 80 χρόνια αφότου οι Προφήτες Αγγαίος και Ζαχαρίας παρακίνησαν τον Ιουδαϊκό λαό στην ανέγερση του Νέου Ναού, κατά τη λεγόμενη περσική περίοδο, χωρίς όμως ν΄ αναφέρεται η ανοικοδόμηση του Ναού.
Γουλιέλμος Α΄ της Γερμανίας
Αυτοκράτορας
Κατά τη διάρκεια του Γαλλο-Πρωσικού Πολέμου τα κράτη της νότιας Γερμανίας προσχώρησαν στη Βόρεια Γερμανική Συνομοσπονδία, η οποία αποφασίστηκε να αντικατασταθεί από την «Γερμανική Αυτοκρατορία» (Deutsches Reich). Παράλληλα, ο τίτλος του Προέδρου της Ομοσπονδίας αντικαταστάθηκε με εκείνον του Γερμανού Αυτοκράτορα (Deutscher Kaiser). Τα ανωτέρω αποφασίστηκαν από τα νομοθετικά όργανα, Ράιχσταγκ και Μπούντερσατ, και ο Γουλιέλμος συμφώνησε με την μεταβολή αυτή στις 8 Δεκεμβρίου. Το νέο Σύνταγμα και ο τίτλος του Αυτοκράτορα τέθηκαν σε ισχύ την 1η Ιανουαρίου του 1871.
Μαλαχίας (προφήτης)
Γενικά
Τέλος σημειώνεται ότι είχε και δύο αδελφούς που έφεραν τα ονόματα Ναθαναήλ και Ιωσίας και ότι πρέπει να έζησε επί εποχής Έσδρα και Νεεμία. Καυτηριάζοντας δε στους λόγους του τους Λευίτες, ως ανάξιους για να προσφέρουν θυσίες στον Γιαχβέ, διαφαίνεται ότι γνώριζε «εκ των έσω» πολλά, που συνηγορούν στην άποψη ότι πρέπει να ήταν Λευίτης. Στις ομιλίες του αναφέρθηκε στη μέλλουσα κρίση, καθώς και στην προαγγελία του ερχομού του Ιωάννη του Προδρόμου.
Γουλιέλμος Α΄ της Γερμανίας
Αυτοκράτορας
Ο Γουλιέλμος, αρχικά, δίσταζε να αποδεχτεί τον συνταγματικό του τίτλο, καθώς φοβόταν ότι θα επισκίαζε τον προηγούμενό του τίτλο ως Βασιλιάς της Πρωσίας. Ήθελε επίσης να είναι «Αυτοκράτορας της Γερμανίας» (Kaiser von Deutschland), αλλά ο Μπίσμαρκ τον προειδοποίησε ότι οι νότιοι Γερμανοί ηγεμόνες και ο Αυτοκράτορας της Αυστρίας ενδέχεται να εναντιώνονταν σε έναν τέτοιο τίτλο. Ο Γουλιέλμος τελικά —αν και απρόθυμα— υποχώρησε και στις 18 Ιανουαρίου ανακηρύχθηκε επίσημα Αυτοκράτορας στην Αίθουσα των Κατόπτρων στο Παλάτι των Βερσαλλιών. Η ημερομηνία του γεγονότος ήταν η ίδια με την ημερομηνία στέψης του πρώτου Βασιλιά της Πρωσίας το 1701. Στην εθνική μνήμη των Γερμανών η 18η Ιανουαρίου έγινε η ημέρα της ίδρυσης της Αυτοκρατορίας (Reichsgründungstag), αν και δεν έφερε συνταγματική σημασία.
Μαλαχίας (προφήτης)
Εορτολόγιο
Η Ορθόδοξη Εκκλησία τον έχει αναγνωρίσει Άγιο την μνήμη του οποίου τιμά στις 3 Ιανουαρίου, μαζί με τους ιερομάρτυρες Γόρδιο και Θωμαΐδα.
Υμνογραφία
Ἀπολυτίκιον
Γουλιέλμος Α΄ της Γερμανίας
Αυτοκράτορας
Για πολλούς διανοούμενους, η στέψη του Γουλιέλμου συνδέθηκε με την αποκατάσταση της Αγίας Ρωμαϊκής Αυτοκρατορίας. Ο Φέλιξ Νταν έγραψε ένα ποίημα, «Χαίρε, Γηραιέ Αυτοκράτορα» (Macte senex Imperator) στο οποίο ονόμασε τον Γουλιέλμο «Ασπρογένη» (Barbablanca), κάτι που θύμισε σε πολλούς ένα θεατρικό έργο για τον αυτοκράτορα Φρειδερίκο Α΄ τον «Κοκκινογένη» (Barbarossa). Σύμφωνα με το έργο, ο Βασιλιάς κοιμάται στο βουνό μέχρι να τον χρειαστεί η Γερμανία. Ο Γουλιέλμος Α΄, έτσι, απεικονίζεται ως ο δεύτερος ερχομός του Βαρβαρόσσα. Το Μνημείο του Κιφχάουζερ, που οικοδομήθηκε το 1896, απεικονίζει και τους δύο Αυτοκράτορες.
Μαλαχίας (προφήτης)
Υμνογραφία
Ἦχος πλ. α’. Τὸν συνάναρχον Λόγον.
Ἀγγελώνυμον κλῆσιν πλουτήσας ἔνδοξε, ἀγγελομίμητον βίον ἐπολιτεύσω ἐν γῇ, Μαλαχία Προφητῶν τὸ ἀκροθίνιον· ὅθεν Ἀγγέλους ἐαχηκώς, συλλαλοῦντας νοερῶς, ἐπλήσθης ἀΰλου δόξης, καὶ τῶν μελλόντων τὴν γνῶσιν, διατυποῖς πρὸς φωτισμὸν ἡμῶν.
Κοντάκιον
Ἦχος γ’. Ἡ Παρθένος σήμερον.
Γουλιέλμος Α΄ της Γερμανίας
Αυτοκράτορας
Το 1872 μεσολάβησε για την επίλυση μίας διαφωνίας που αφορούσε τα σύνορα μεταξύ του Ηνωμένου Βασιλείου και των Ηνωμένων Πολιτειών. Η απόφασή του τοποθέτησε τα νησιά Σαν Χουάν στην εθνική επικράτεια των Ηνωμένων Πολιτειών, τερματίζοντας έτσι τον 12ετή αλλά αναίμακτο Πόλεμο του Χοίρου.
Στα απομνημονεύματά του, ο Μπίσμαρκ περιγράφει τον Γουλιέλμο ως έναν παλαιών αρχών, ευγενικό κύριο και γνήσιο Πρώσο αξιωματικό, του οποίου η καλή κοινή αίσθηση υπονομευόταν κατά καιρούς από «γυναικείες επιρροές». Αυτή ήταν μια αναφορά στη σύζυγο του Γουλιέλμου, η οποία είχε εκπαιδευτεί, μεταξύ άλλων, από τον Γιόχαν Βόλφγκανγκ φον Γκαίτε και θεωρούνταν πνευματικά ανώτερη από τον σύζυγό της. Ήταν επίσης κατά καιρούς ιδιαίτερα ειλικρινής στην αντίθεσή της σε επίσημες πολιτικές, καθώς ανήκε στον φιλελεύθερο χώρο. Ο Γουλιέλμος, ωστόσο, ήταν έντονα αντίθετος στις φιλελεύθερες ιδέες. Παρά το γεγονός ότι είχε σημαντικές εξουσίες ως Κάιζερ, ο Γουλιέλμος παραχώρησε το καθήκον της διακυβέρνησης κυρίως στον Καγκελάριό του, περιοριζόμενος στην εκπροσώπηση του κράτους και στην έγκριση κάθε πολιτικής που αποφάσιζε ο Μπίσμαρκ. Σε ιδιωτική συνομιλία παρατήρησε κάποτε για τη σχέση του με τον Μπίσμαρκ: «Είναι δύσκολο να είσαι Αυτοκράτορας υπό έναν τέτοιο Καγκελάριο».
Μαλαχίας (προφήτης)
Υμνογραφία
Τῆς σοφίας ἔμπλεως, τῆς ὑπερσόφου καὶ θείας, Μαλαχία μέγιστε, σὺ πεφυκὼς ὡς Προφήτης, ἄνωθεν, αὐτὸν τὸν ὄντα Θεοῦ σοφίαν, ἔδειξας, τοῖς πᾶσι κάτω ἀναστραφέντα· διὰ τοῦτό σε τιμῶμεν, τελοῦντες πίστει τὴν θείαν μνήμην σου.
Γουλιέλμος Α΄ της Γερμανίας
Οικογένεια
Νυμφεύτηκε το 1828 την Αυγούστα των Βέττιν, κόρη του Καρόλου Φρειδερίκου της Σαξονίας-Βαϊμάρης-Άιζεναχ, και είχε τέκνα:
Μαλαχίας (προφήτης)
Υμνογραφία
Μεγαλυνάριον
Γουλιέλμος Α΄ της Γερμανίας
Πρόγονοι
Πρόγονοι του Γουλιέλμου Α΄ της Γερμανίας
Εξωτερικοί σύνδεσμοι
Κατηγορία:Βασιλείς της Πρωσίας Κατηγορία:Οίκος των Χοεντσόλερν Κατηγορία:Τάγμα της Περικνημίδας Κατηγορία:Γερμανική Αυτοκρατορία Κατηγορία:Προτεστάντες μονάρχες
Μαλαχίας (προφήτης)
Υμνογραφία
Θείας ἐμφανείας ἀγγελικῆς, κατηξιωμένος, ὡς τῷ βίῳ διαπρεπής, ὤφθης προσημάντωρ, τῶν ἱερῶν κριμάτων, Προφῆτα Μαλαχία, Ἀγγέλων σύσκηνε.
Πηγές
Κατηγορία:Προφήτες της Εβραϊκής Βίβλου Κατηγορία:Χριστιανοί άγιοι από την Παλαιά Διαθήκη Κατηγορία:Προφήτες του Χριστιανισμού Κατηγορία:Άγιοι της Ορθόδοξης και της Ρωμαιοκαθολικής Εκκλησίας Κατηγορία:Προφήτες της Καθολικής και της Ορθόδοξης Εκκλησίας
Πύραυλοι φαντάσματα
δεξιά|μικρογραφία|297x297εσ|Ένας πύραυλος φάντασμα ή ένας μετεωρίτης. Ο φωτογράφος Έρικ Ροΐτερσβαρντ θεωρούσε ότι ένας μετεωρίτης απεικονίστηκε στην ευρέως κυκλοφορούσα φωτογραφία του. Ωστόσο ο σουηδικός στρατός, ο οποίος δημοσίευσε τη φωτογραφία, ήταν επιφυλακτικός. Οι Πύραυλοι φαντάσματα (αγγλικά: Ghost rockets και (σουηδικά: Spökraketer, που ονομάζονται επίσης σκανδιναβικοί πύραυλοι φαντάσματα) ήταν πύραυλοι - ή σε σχήμα πυραύλων αγνώστου ταυτότητας ιπτάμενα αντικείμενα (ΑΤΙΑ) που εμφανίστηκαν το 1946, κυρίως στη Σουηδία και τις γειτονικές χώρες.
Οι πρώτες αναφορές για τους πυραύλους φαντάσματα έγιναν στις 26 Φεβρουαρίου 1946 από φινλανδούς παρατηρητές. Περίπου 2.000 παρατηρήσεις καταγράφηκαν μεταξύ Μαΐου και Δεκεμβρίου 1946, με αποκορύφωμα στις 9 και 11 Αυγούστου 1946. Διακόσιες παρατηρήσεις επαληθεύτηκαν από τα ραντάρ, και οι αρχές ανακάλυψαν φυσικά θραύσματα που αποδόθηκαν σε πυραύλους φαντάσματα.
Οι έρευνες κατέληξαν στο συμπέρασμα ότι πολλές παρατηρήσεις αυτών των μυστηριωδών πυραύλων πιθανώς προκλήθηκαν από μετεωρίτες. Για παράδειγμα, στο αποκορύφωμα αυτών των παρατηρήσεων, στις 9 και 11 Αυγούστου 1946, εμπίπτουν επίσης με το φαινόμενο της πτώσης των Περσίδων. Ωστόσο, οι περισσότερες παρατηρήσεις πυραύλων φαντασμάτων δεν σημειώθηκαν κατά τη διάρκεια της δραστηριότητας των Περσίδων, και επιπλέον εμφάνισαν χαρακτηριστικά ασυμβίβαστα με τους μετεωρίτες, όπως οι αναφορές για ελιγμούς αυτών των αντικειμένων.
Η συζήτηση συνεχίστηκε ως προς την προέλευση των άγνωστων πυραύλων. Το 1946, ωστόσο, θεωρήθηκε πιθανό ότι προέρχονταν από την πρώην γερμανική εγκατάσταση πυραύλων στο Peenemünde, και ήταν δοκιμές μεγάλης εμβέλειας από τους Σοβιετικούς των γερμανικών πυραύλων V-1 ή V-2, ή ίσως μια άλλη πρώιμη μορφή πυραύλων εξαιτίας των τρόπων που μερικές φορές θεωρούνταν ελιγμοί. Αυτό ώθησε τον Σουηδικό Στρατό να εκδώσει μια οδηγία που δήλωνε ότι οι εφημερίδες δεν έπρεπε να αναφέρουν την ακριβή τοποθεσία των παρατηρήσεων των πυραύλων φαντασμάτων ή οποιεσδήποτε πληροφορίες σχετικά με την κατεύθυνση ή την ταχύτητα του αντικειμένου. Αυτές οι πληροφορίες, αιτιολόγησαν, ήταν ζωτικής σημασίας για λόγους εθνικής ασφάλειας για το έθνος ή τα έθνη που υποτίθεται ότι πραγματοποιούσαν τις δοκιμές.
Περιγραφές και αρχικές έρευνες
Η θεωρία της πρώιμης σοβιετικής προέλευσης απορρίφθηκε από στρατιωτικούς ερευνητές από τη Σουηδία, τη Βρετανία και τις ΗΠΑ, επειδή δεν βρέθηκαν ποτέ αναγνωρίσιμα θραύσματα πυραύλων, και σύμφωνα με ορισμένες παρατηρήσεις, τα αντικείμενα παρουσίαζαν κάποιο συνδυασμό χωρίς να αφήνουν ίχνος εξάτμισης, να κινούνται πολύ αργά, να πετούν οριζόντια, να ταξιδεύουν και κάνουν ελιγμούς στο σχηματισμό τους και φαίνονταν να ήταν αθόρυβοι. Οι παρατηρήσεις αποτελούνταν συνήθως με αντικείμενα σε σχήμα πυραύλου, με ή χωρίς φτερά, ορατά για λίγα δευτερόλεπτα. Είναι επίσης γνωστές περιπτώσεις πιο αργών κινούμενων αντικειμένων σε σχήμα πούρου. Μερικές φορές αναφέρθηκε ένα σφύριγμα ή ένας θορυβώδης ήχος.
Οι συντριβές δεν ήταν κάτι το ασυνήθιστο και γίνονταν σχεδόν πάντα σε λίμνες. Έγιναν αναφορές για αντικείμενα που συντρίβονταν σε μια λίμνη που μερικές φορές στη συνέχεια προωθήθηκαν στην επιφάνεια πριν βυθιστούν. Ο σουηδικός στρατός πραγματοποίησε αρκετές καταδύσεις στις αναφερόμενες λίμνες λίγο μετά τις συντριβές, αλλά δεν βρήκε τίποτα άλλο εκτός από περιστασιακούς κρατήρες στον πυθμένα της λίμνης ή κομμένα υδρόβια φυτά. δεξιά|μικρογραφία|252x252εσ|Ο αξιωματικός της Σουηδικής Πολεμικής Αεροπορίας Καρλ-Γκόστα Μπάρτολ ψάχνει για έναν «πύραυλο φάντασμα» που φαίνεται να είχε συντρίβει στη λίμνη Kölmjärv στις 19 Ιουλίου 1946. Τα πιο γνωστά από αυτά τα ατυχήματα συνέβησαν στις 19 Ιουλίου 1946, στη λίμνη Kölmjärv, της Σουηδίας. Οι μάρτυρες ανέφεραν ένα γκρίζο αντικείμενο σε σχήμα πυραύλου με φτερά να πέφτει στη λίμνη. Ένας μάρτυρας που έδωσε συνέντευξη άκουσε μια βροντή, πιθανώς το αντικείμενο να είχε εκραγεί. Ωστόσο, μια στρατιωτική έρευνα διάρκειας 3 εβδομάδων δεν ανέφερε τίποτα.
Αμέσως μετά την έρευνα, ο αξιωματικός της Σουηδικής Πολεμικής Αεροπορίας που ηγήθηκε της έρευνας, ο Καρλ-Γκόστα Μπάρτολ υπέβαλε ένα πόρισμα στο οποίο ανέφερε ότι ο βυθός της λίμνης είχε διαταραχθεί, αλλά δεν ανακτήθηκε τίποτα και ότι «υπάρχουν πολλές ενδείξεις ότι το αντικείμενο του Kölmjärv διασπάστηκε το ίδιο [...], το αντικείμενο πιθανότατα κατασκευάστηκε από ένα ελαφρύ υλικό, πιθανώς ένα είδος κράματος μαγνησίου που θα διαλύοταν εύκολα και δεν θα έδινε ενδείξεις στα όργανα μας». Όταν ο Μπάρτολ έδωσε συνέντευξη αργότερα το 1984 στον Σουηδό ερευνητή Κλας Σβαν, είπε πάλι ότι η έρευνά τους έδειξε ότι το αντικείμενο διαλύθηκε σε μεγάλο βαθμό κατά την πτήση και επέμεινε ότι «αυτά που είδαν οι άνθρωποι ήταν πραγματικά, φυσικά αντικείμενα».
Στις 10 Οκτωβρίου 1946, το Σουηδικό Επιτελείο Άμυνας δήλωσε δημοσίως: «Οι περισσότερες παρατηρήσεις είναι ασαφείς και πρέπει να αντιμετωπίζονται με πολύ σκεπτικισμό. Σε ορισμένες περιπτώσεις, ωστόσο, έχουν γίνει σαφείς παρατηρήσεις που δεν μπορούν να εξηγηθούν ως φυσικά φαινόμενα, σουηδικά αεροσκάφη ή φαντασία εκ μέρους του παρατηρητή. Ηχώ, ραντάρ και άλλος εξοπλισμός κατέγραψαν συμβάντα, αλλά δεν έδωσαν καμία ένδειξη ως προς τη φύση των αντικειμένων». Αναφέρθηκε επίσης ότι θραύσματα που φέρεται να προέρχονται από τους πυραύλους δεν ήταν τίποτα περισσότερο από συνηθισμένο κοκ ή σκωρία.
Στις 3 Δεκεμβρίου 1946, εκπονήθηκε ένα υπόμνημα για τη σουηδική επιτροπή έρευνας των αγνωστών προέλευσης πυραύλων, δηλώνοντας ότι «έχουν αναφερθεί σχεδόν εκατό περιπτώσεις και έχουν ληφθεί και εξεταστεί τριάντα κομμάτια συντριμμιών από το Σουηδικό Εθνικό Ινστιτούτο Έρευνας και Άμυνας». Τα συντρίμμια αργότερα αναφέρθηκε ότι ήταν θραύσματα ενός μετεωρίτη. Από τις σχεδόν 1.000 αναφορές που είχαν παραληφθεί από το Σουηδικό Επιτελείο Άμυνας έως τις 29 Νοεμβρίου, 225 θεωρήθηκαν παρατηρήσεις «πραγματικών φυσικών αντικειμένων» και όλες είχαν παρατηρηθεί στο φως της ημέρας.
Συμμετοχή των ΗΠΑ
Στις αρχές Αυγούστου του 1946, ο Σουηδός υπολοχαγός Λέναρτ Νίκμαν του τμήματος αεροπορικής άμυνας του Σουηδικού Επιτελείου Άμυνας είδε κάτι που ήταν «χωρίς αμφιβολία ... ένα βλήμα πυραύλων». Στις 14 Αυγούστου 1946, οι New York Times ανέφεραν ότι ο Υφυπουργός Εξωτερικών Ντιν Άτσεσον «ενδιαφερόταν πάρα πολύ» για τις αναφορές στους πυραύλους φαντάσματα, όπως και η υπηρεσία πληροφορίων των Πολεμικών Αερομεταφορών των ΗΠΑ, όπως αναφέρεται μη δημοσίως από μεταγενέστερα έγγραφα. Στη συνέχεια, στις 20 Αυγούστου, οι Times ανέφεραν ότι δύο Αμερικανοί εμπειρογνώμονες, ο θρύλος της αεροπορίας Στρατηγός Τζίμι Ντούλιτλ και ο στρατηγός Ντέιβιντ Σάρνοφ, πρόεδρος της RCA, έφτασαν στη Στοκχόλμη, φαινομενικά για ιδιωτική επίσκεψη και ανεξάρτητα ο ένας από τον άλλο. Η επίσημη εξήγηση ήταν ότι ο Ντούλιτλ, ο οποίος ήταν εκείνη την περιόδο αντιπρόεδρος της Shell Oil Company, επιθεωρούσε τα υποκαταστήματα της Shell στην Ευρώπη, ενώ ο Σάρνοφ, πρώην μέλος του προσωπικού του στρατηγού Ντουάιτ Αϊζενχάουερ στο Λονδίνο, μελετούσε την αγορά ραδιοφωνικού εξοπλισμού. Ωστόσο, η ιστορία των Times έδειξε ότι ο αρχηγός του Σουηδικού Επιτελείου Άμυνας, δεν απέκρυψε ότι «ενδιαφερόταν εξαιρετικά να ζητήσει τη συμβουλή των δύο στρατηγών και, εάν ήταν δυνατόν, θα έβαζε όλες τις διαθέσιμες αναφορές μπροστά τους». Ο Ντούλιτλ και ο Σάρνοφ ενημερώθηκαν ότι σε αρκετές περιπτώσεις οι άγνωστοι πύραυλοι είχαν εντοπιστεί στο ραντάρ. Ο Σάρνοφ αναφέρθηκε από τους New York Times στις 30 Σεπτεμβρίου λέγοντας ότι ήταν «πεπεισμένος ότι οι «πύραυλοι φαντάσματα» δεν είναι μύθος αλλά πραγματικοί πύραυλοι».
Στις 22 Αυγούστου 1946, ο διευθυντής της Κεντρικής Ομάδας Πληροφοριών (CIG), υποστρατηγός Χόιτ Βάντενμπεργκ, έγραψε ένα απόρρητο υπόμνημα στον Πρόεδρο Τρούμαν, που βασίστηκε εν μέρει σε πληροφορίες από τους Ντούλιτλ και Σάρνοφ. Ο Βάντενμπεργκ δήλωσε ότι «το βάρος των αποδεικτικών στοιχείων έδειχνε την Peenemünde ως προέλευση των αγνωστών πυραύλων και ότι ο Αμερικανός στρατιωτικός σύμβουλος στη Μόσχα είχε μάθει από έναν σουηδό αξιωματικό της αεροπορίας ότι η πορεία των ραντάρ οδήγησε στο συμπέρασμα ότι η Peenemünde ήταν η αφετηρία. Η CIG θεωρούσε ότι οι πύραυλοι είναι μια μετεξέλιξη των μεγάλης εμβέλειας πυραύλων V-1 που στοχεύαν στον Κόλπο της Βοθνίας για δοκιμαστικούς σκοπούς και πετούσαν προς τη σουηδική επικράτεια ειδικά για εκφοβισμό ή αυτοκαταστροφή με μικρή διάρκεια πρόσκρουσης ή καύσης». Ωστόσο, δεν υπάρχουν αναφορές για εκτόξευση πυραύλων στο Peenemünde ή το Greifswalder Oie μετά τις 21 Φεβρουαρίου 1945.
Σουηδική στρατιωτική άποψη
δεξιά|μικρογραφία|281x281εσ|Άκρως απόρρητο έγγραφο που παραθέτει την εξωγήινη άποψη Νοέμβριος 1948. Αν και η επίσημη γνώμη του σουηδικού και του αμερικανικού στρατού παραμένει ασαφής, ένα απόρρητο έγγραφο της USAFE (Αεροπορικές Ευρωπαϊκές Δυνάμεις των ΗΠΑ) από τις 4 Νοεμβρίου 1948 δείχνει ότι τουλάχιστον ορισμένοι ερευνητές πίστευαν ότι οι πύραυλοι φαντασμάτα και αργότερα τα «ιπτάμενα αντικείμενα» είχαν εξωγήινη προέλευση.
Το έγγραφο που αποχαρακτηρίστηκε μόνο το 1997, αναφέρει:
Το έγγραφο ανέφερε επίσης την έρευνα ενός αντικειμένου που συνετρίβει σε μια σουηδική λίμνη που διεξήχθη από μια σουηδική ομάδα ναυτικής διάσωσης, με την ανακάλυψη ενός προηγουμένως άγνωστου κρατήρα στο πάτο της λίμνης που πιστεύεται ότι προκλήθηκε από το αντικείμενο (πιθανώς αναφέρεται στην αναζήτηση της λίμνης Kölmjärv για έναν πύραυλο φάντασμα που αναφέρθηκε παραπάνω, αν και η ημερομηνία είναι ασαφής). Το έγγραφο τελειώνει με τη δήλωση ότι «είμαστε διατεθειμένοι να μην δυσφημίσουμε εντελώς αυτήν την κάπως θεαματική θεωρία (εξωγήινη προέλευση), διατηρώντας παράλληλα ανοιχτό μυαλό για το θέμα».
Έρευνα της ελληνικής κυβέρνησης
Οι αναφορές των «πυραύλων φαντασμάτων» δεν περιορίζονταν στις σκανδιναβικές χώρες. Παρόμοια αντικείμενα αναφέρθηκαν επίσης στις αρχές του επόμενου μήνα από μονάδες του βρετανικού στρατού στην Ελλάδα, ειδικά γύρω από τη Θεσσαλονίκη. Σε συνέντευξή του στις 5 Σεπτεμβρίου 1946, ο Έλληνας πρωθυπουργός, Κωνσταντίνος Τσαλδάρης, ανέφερε επίσης ότι είχε δει πολλά τετοια αντικείμενα στα Σκόπια και τη Θεσσαλονίκη την 1η Σεπτεμβρίου. Στα μέσα Σεπτεμβρίου, εμφανίστηκαν επίσης στην Πορτογαλία και στη συνέχεια στο Βέλγιο και τη βόρεια Ιταλία.
Η ελληνική κυβέρνηση διενήργησε τη δική τους έρευνα, με υπεύθυνο τον κορυφαίο επιστήμονα, φυσικό Δρ. Παύλο Σαντορίνη ο οποίος ήταν κατείχε διπλώματα ευρεσιτεχνίας για συστήματα καθοδήγησης για πυραύλους Νάικ και συστήματα ραντάρ. Ο Σαντορίνης σε συνεργασία με ομάδα μηχανικών από τον Ελληνικό στρατό κλήθηκε να διερευνήσει αν το φαινόμενο οφειλόταν σε σοβιετικούς πυραύλους που πετούσαν πάνω από την Ελλάδα.
Σε μια διάλεξη του 1967 προς την Ελληνική Αστρονομική Εταιρεία, που μεταδόθηκε στο Ραδιόφωνο Αθηνών, ο Σαντορίνης αποκάλυψε για πρώτη φορά δημοσίως τι είχε βρεθεί στην έρευνα του 1947.
Μικελόν-Λανγκλάντ
Το Μικελόν-Λανγκλάντ (γαλλικά: Miquelon-Langlade) είναι γαλλική κοινότητα στην υπερπόντια κτήση του Σαιν-Πιερ και Μικελόν.
Οι κάτοικοί του είναι γνωστοί ως Μικελοναί (γαλλικά: Miquelonnais).
Παραπομπές
Κατηγορία:Κοινότητες του Σαιν-Πιερ και Μικελόν
Ενδοομιλικές συναλλαγές
Ο Φάκελος Τεκμηρίωσης περιλαμβάνει πληροφορίες σχετικά με τη λειτουργική ταυτότητα της επιχείρησης, όπως τον όμιλο στον οποίο ανήκει, τις λειτουργίες που επιτελεί και τους κινδύνους που αναλαμβάνει, καθώς και κατάλογο με τις ενδοομιλικές συναλλαγές προς τεκμηρίωση, οι οποίες πραγματοποιούνται εντός της οικείας διαχειριστικής περιόδου και σύντομη περιγραφή της μεθόδου τεκμηρίωσης που εφαρμόζεται. Ο φάκελος τεκμηρίωσης τηρείται στην επιχείρηση και τίθεται στη διάθεση της αρμόδιας ελεγκτικής αρχής στα πλαίσια ελέγχου, εντός εύλογου χρόνου ο οποίος δεν μπορεί να υπερβαίνει τις τριάντα (30) ημέρες.
1. ΥΠΟΧΡΕΟΙ – ΕΞΑΙΡΕΣΕΙΣ
Υπόχρεοι για τη σύνταξη Φακέλου Τεκμηρίωση είναι οι εταιρίες οποιονδήποτε τύπου και μορφής για τις συναλλαγές με εταιρίες που είναι συνδεδεμένες. Οι διατάξεις εφαρμόζονται ανάλογα και για συναλλαγές μεταξύ μόνιμης εγκατάστασης αλλοδαπής επιχείρησης στην Ελλάδα με το κεντρικό και με τις συνδεδεμένες εταιρείες του κεντρικού της στην αλλοδαπή, καθώς και για συναλλαγές μεταξύ ημεδαπής επιχείρησης και μόνιμης εγκατάστασής της στην αλλοδαπή. Συνδεδεμένες νοούνται οι επιχειρήσεις μεταξύ των οποίων υπάρχει σχέση άμεσης ή έμμεσης ουσιώδους διοικητικής ή οικονομικής εξάρτησης ή ελέγχου, ιδίως λόγω συμμετοχής της μίας στο κεφάλαιο ή τη διοίκηση της άλλης ή λόγω συμμετοχής των ιδίων προσώπων στο κεφάλαιο ή στη διοίκηση και των δύο επιχειρήσεων, καθώς και οι επιχειρήσεις οι οποίες διαθέτουν σε μία από τις συνδεδεμένες τα ανωτέρω δικαιώματα ή δυνατότητες επιρροής.
Όρια ενδοομιλικών συναλλαγών, εξαιρέσεις: •	Οι εμποροβιομηχανικές εταιρίες που έχουν εγκατασταθεί στην Ελλάδα με τις διατάξεις του α.ν. 89/1967 (Α' 132). •	Επίσης, εξαιρούνται ενδοομιλικές συναλλαγές η αξία των οποίων δεν υπερβαίνει τις εκατό χιλιάδες (100.000) ευρώ αθροιστικά, εφόσον τα ακαθάριστα έσοδα της διαχειριστικής χρήσης για το σύνολο των συνδεδεμένων δεν υπερβαίνει τα πέντε εκατομμύρια (5.000.000) ευρώ ή η αξία των οποίων δεν υπερβαίνει τις διακόσιες χιλιάδες (200.000) ευρώ εφόσον τα ακαθάριστα έσοδα της διαχειριστικής χρήσης για το σύνολο των συνδεδεμένων υπερβαίνει τα πέντε εκατομμύρια (5.000.000) ευρώ. •	Για τις συμβάσεις δανείου που συνάπτονται μεταξύ συνδεδεμένων επιχειρήσεων οι διατάξεις του άρθρου 11 του ν 4110/2013 δεν εφαρμόζονται για τις ανώνυμες εταιρίες χρηματοδοτικής μίσθωσης του ν. 1665/1986 (Α' 183), τις εταιρίες πρακτορείας επιχειρηματικών απαιτήσεων του ν. 1905/1990 (Α' 147), τις εταιρίες ειδικού σκοπού του ν. 3156/2003 (Α' 157) και του ν. 3601/2007 (Α' 178) με έδρα στην Ελλάδα, τις εταιρίες παροχής πιστώσεων του ν. 2937/2001 (Α' 169), τις Ανώνυμες Εταιρίες Παροχής Επενδυτικών Υπηρεσιών (Α.Ε.Π.Ε.Υ.) του ν. 3606/ 2007 (Α' 195), καθώς και για τα πιστωτικά ιδρύματα που λειτουργούν στην Ελλάδα.
2.ΠΡΟΘΕΣΜΙΕΣ
Ο φάκελος τεκμηρίωσης καταρτίζεται πριν την έκδοση του φορολογικού πιστοποιητικού της παραγράφου 5 του άρθρου 82 του ν.2238 και σε κάθε περίπτωση εντός πενήντα (50) ημερών από την ημερομηνία κλεισίματος της διαχειριστικής περιόδου. Συνοδεύεται από συνοπτικό πίνακα πληροφοριών, ο οποίος υποβάλλεται ηλεκτρονικά στη Γενική Γραμματεία Πληροφοριακών Συστημάτων του Υπουργείου Οικονομικών μέσα στην ίδια προθεσμία, για ισολογισμούς που κλείνουν μετά τις 30.12.2012.
3. ΤΙ ΠΕΡΙΛΑΜΒΑΝΕΙ Ο ΦΑΚΕΛΛΟΣ ΤΕΚΜΗΡΙΩΣΗΣ
Από αυτά που ορίζει ο νομοθέτης και θα εξειδικεύονται στην υπό έκδοση Υπουργική Απόφαση και την υπάρχουσα διεθνή εμπειρία, συμπεραίνουμε ότι ο φάκελος τεκμηρίωσης πρέπει να περιλαμβάνει:
•	Ανάλυση του κλάδου όπου βρίσκεται η υπό εξέταση επιχείρηση Μια ανάλυση του κλάδου παραγωγής όπου βρίσκεται η επιχείρηση είναι απαραίτητη. Στο κεφάλαιο αυτό του φακέλου τεκμηρίωσης πρέπει να συμπεριλαμβάνονται οι μακροοικονομικοί παράγοντες που επηρεάζουν την βιομηχανία, τα βασικά χαρακτηριστικά του κλάδου παραγωγής (δείκτες, επίπεδο ανταγωνισμού κλπ) και προβλέψεις της αγοράς και αναμενόμενη επίδραση στις εταιρείες του παραγωγικού κλάδου Οι πληροφορίες αυτές για τον κλάδο παραγωγής βρίσκονται σε αναλύσεις από εξωτερικές πηγές όπως εκθέσεις αναλυτών, έρευνες αναλυτών, ετήσιες εκθέσεις αναλυτών και πληροφορίες που μπορούν να βρεθούν από το διαδίκτυο.
•	Λειτουργική Ανάλυση Εδώ δίνουμε έμφαση  στις συναλλαγές κλειδιά που έχει η υπό εξέταση μονάδα, από τον κατάλογο με τις ενδοομιλικές συναλλαγές προς τεκμηρίωση, οι οποίες πραγματοποιούνται εντός της οικείας διαχειριστικής περιόδου, οι συντελεστές παραγωγής  που χρησιμοποιούνται, ανάλυση του ρίσκου που αναλαμβάνει η επιχείρηση και συνοπτικός οδηγός της μεθοδολογίας που θα ακολουθηθεί για την διαπίστωση της τήρησης της αρχής των ίσων αποστάσεων. Το βασικό στοιχείο σε αυτή την φάση είναι να γίνει αντιστοίχηση της εταιρείας και να καθοριστεί ο ρόλος σε ένα από τα πιο κάτω χαρακτηριστικά, δηλαδή να απαντηθεί το θεμελιώδες ερώτημα αν η επιχείρηση είναι:
	Επενδυτικό κέντρο 	Κέντρο κέρδους 	Κέντρο κόστους 	Κέντρο εσόδων 	Κέντρο δαπανών
•	Σχεδιασμός του συστήματος, χρήση της κατάλληλης μεθοδολογίας Η μεθοδολογία περιγράφεται αναλυτικά στην επόμενη ενότητα (4)
•	Έρευνα σε βάση δεδομένων για την συλλογή στοιχείων σχετικά με την τήρηση ή μη της αρχής των ίσων αποστάσεων. Οι βάσεις δεδομένων που χρησιμοποιούνται για την διαπίστωση της τήρησης της αρχής των ίσων αποστάσεων είναι διεθνείς. Για λόγους δεοντολογίας δεν μπορούμε να αναφέρουμε τα ονόματα. Σίγουρα όμως μπορούμε να αναφέρουμε ότι το κόστος της ετήσιας συνδρομής είναι πάρα πολύ υψηλό (μερικές δεκάδες χιλιάδες ευρώ) για μία μεσαίου μεγέθους επιχείρησης εν καιρώ κρίσης. Το δεύτερο που χρειάζεται είναι το λογισμικό του φακέλου τεκμηρίωσης. Τα τελευταία χρόνια έχει αρχίσει να αναπτύσσεται λογισμικό για την σχηματισμό του φακέλου τεκμηρίωσης. Στα πρώτα βήματα της Ελληνικής εκδοχής του transfer pricing εκείνοι που θα αναλάβουν να σχηματίσουν φάκελο τεκμηρίωσης θα χρησιμοποιήσουν λογισμικό από την ευρωπαϊκή αγορά. Το τρίτο και σημαντικό είναι ότι χρειάζεται μεγάλη εμπειρία από αυτούς που θα σχηματίσουν τον φάκελο για να βγουν τεκμηριωμένα επιστημονικά συμπεράσματα σχετικά με την τήρηση των ίσων αποστάσεων. •	Οικονομική Ανάλυση Το κλειδί του φακέλου τεκμηρίωσης. Επιλέξαμε την μέθοδο με την οποία θα αποδείξουμε ότι τηρήθηκε η αρχή των ίσων αποστάσεων, Έγινε η επιλογή των στοιχείων. Μένει η επιστημονικά τεκμηριωμένη οικονομική ανάλυση που θα δείχνει ότι τηρήθηκε η αρχή των ίσων αποστάσεων. Στις περισσότερες χώρες οι φορολογικές αρχές έχουν διαμορφώσει από τις δικές τους έρευνες σε διεθνείς βάσεις δεδομένων ή σε βάσεις που έχουν αναπτύξει οι φορολογικές διοικήσεις, τα συμβατά όρια (secret comparables) με βάση τα οποία είναι αποδεκτά τα αποτελέσματα της επιχείρησης. Το πρόβλημα με την Ελλάδα είναι ότι δεν υπάρχουν ακόμα δεδομένα από τις φορολογικές αρχές. Με άλλα λόγια το Transfer Pricing στην Ελλάδα θα μπορούσε να βελτιωθεί με τη χρήση συγκριτικών στοιχείων που συλλέγουν οι ίδιες οι αρχές. Λογικά, με την πάροδο του χρόνου και τη συστηματική εφαρμογή του, η δυνατότητα αυτή θα υπάρχει σε καμία πενταετία.
4. ΜΕΘΟΔΟΛΟΓΙΑ
Χρησιμοποιούμε τις μεθόδους που προβλέπονται από τις εγκεκριμένες σύμφωνα με τις κατευθυντήριες οδηγίες του ΟΟΣΑ (O.E.C.D  Transfer  Pricing  Guidelines): •	Μέθοδος της «συγκρίσιμης μη ελεγχόμενης τιμής». Comparable price method (CUP) Η μέθοδος αυτή συγκρίνει την τιμή για αγαθά ή υπηρεσίες που γίνονται σε συνδεδεμένες επιχειρήσεις με την τιμή συναλλαγής  σε μη ελεγχόμενη εμπορική πράξη σε συγκρίσιμες συνθήκες. Η σύγκριση λοιπόν πρέπει να γίνεται κάτω από συνθήκες όπου λαμβάνονται υπ όψης οι ειδικές συνθήκες των συναλλαγών, των αγορών και του νομικού περιβάλλοντος που λειτουργούν τα μέρη που συναλλάσσονται Η επιχείρηση έχει δυνατότητα να χρησιμοποιήσει την εσωτερική σύγκριση ή την εξωτερική σύγκριση. Στην εσωτερική σύγκριση η τιμή σε μια συναλλαγή μεταξύ συνδεδεμένων συγκρίνεται με την τιμή μιας συναλλαγής μεταξύ  συνδεδεμένης και ανεξάρτητης Στην εξωτερική σύγκριση η τιμή συναλλαγής μεταξύ δύο συνδεδεμένων καθορίζεται με την τιμή συναλλαγής μεταξύ δύο ανεξάρτητων •	Μέθοδος της «τιμής μεταπώλησης μείον». Resale price method (RP) Η μέθοδος αυτής εφαρμόζεται καλύτερα σε πωλήσεις αγαθών παρά σε υπηρεσίες. Η αποδεκτή τιμή για αγορές από συνδεδεμένο μέρος καθορίζεται από την αφαίρεση του περιθωρίου κέρδους από την τιμή πώλησης σε μη συνδεδεμένο μέρος  από συγκρίσιμη μη ελεγχόμενη συναλλαγή. Η φόρμουλα για την μέθοδο αυτή είναι: Arm’s Length Purchased Price = Resale price to non related parties X (1-G.Margin of comparable uncontrolled transaction) Και σε αυτή την μέθοδο υπάρχει η δυνατότητα της εσωτερικής και εξωτερικής σύγκρισης. •	Μέθοδος του «κόστους συν κέρδους». Cost plus method (CP) Στην μέθοδο αυτή η τιμή πώλησης καθορίζεται από την προσθήκη στο λογικό κόστος του μικτού περιθωρίου από μια συγκρίσιμη μη ελεγχόμενη συναλλαγή. Η φόρμουλα σε αυτή περίπτωση είναι: Arm’s Length Price = Reasonable cost X (1+ cost plus margin of comparable uncontrolled transaction) •	Λοιπές μέθοδοι Οι λοιπές μέθοδοι εφαρμόζονται μόνο όταν τεκμηριωμένα δεν μπορούν να εφαρμοσθούν εκείνες που αναφέραμε πιο πάνω και επιγραμματικά είναι: •	Μέθοδος επιμερισμού του κέρδους – Profit split Method (PSM) •	Μέθοδος του καθαρού κέρδους συναλλαγής Transactional Net Margin Method (TNMM)
5. ΣΥΜΠΕΡΑΣΜΑΤΑ
Οι ελεγκτές που θα έλθουν για τον έλεγχο του Transfer Pricing μέχρι να δουν τον φάκελο τεκμηρίωσης έχουν περιορισμένη γνώση για τον κλάδο που δραστηριοποιείται η επιχείρηση και τα λειτουργικά και οικονομικά αποτελέσματα της δραστηριότητας της. Το μόνο στοιχείο που υπάρχει είναι τα συνοπτικά στοιχεία που υποβάλλονται στην Γ.Γ.Π.Σ. Αν θα έλθετε από την πλευρά τους, η εκτίμηση είναι ότι θα ήθελαν να κατανοήσουν το πώς λειτουργεί η επιχείρηση, την ενδοομιλική τιμολογιακή στρατηγική και αν οι τιμές των συναλλαγών που έχετε και συνεπώς τα κέρδη σας είναι σωστά. Η θωράκιση της επιχείρησης είναι ο φάκελος τεκμηρίωσης, ο οποίος προφυλάσσει και την ενδοομιλική πολιτική ως προς την τιμολόγηση. Είναι προφανές ότι το θέμα δεν είναι βρούμε από google search μερικά συγκριτικά και να τελειώσει το θέμα του φακέλου τεκμηρίωσης. Στην έννοια του φακέλου τεκμηρίωσης περιλαμβάνεται η θωράκιση της επιχείρησης και των ενδοομιλικών πρακτικών και τα εξίσου σημαντικά στοιχεία που ολοκληρώνουν την θωράκιση όπως ο σχεδιασμός του transfer pricing,η δυνατότητα κατανόησης της λειτουργίας του ομίλου και του παραγωγικού κλάδου  και η επιστημονικά τεκμηριωμένη οικονομική ανάλυση των στοιχείων του φακέλου. Τέλος υπάρχει και το θέμα των προκαθορισμένων τιμών (Advance Pricing Agreements ) που για πρώτη φορά ο νομοθέτης εισάγει στο Ελληνικό Φορολογικό Δίκαιο. Για αυτό το σοβαρό θέμα θα επανέλθουμε με ιδιαίτερο σημείωμα.
Ελεονώρα των Έστε (1537–1581)
Η Ελεονώρα των Έστε (19 Ιουνίου 1537-19 Φεβρουαρίου 1581) ήταν Ιταλίδα πριγκίπισσα.
Βιογραφία
Ήταν η μικρότερη κόρη του Έρκολε Β΄ των Έστε και της Ρενέ της Γαλλίας, και αδερφή του Αλφόνσου Β΄ των Έστε. Μαζί με τις μεγαλύτερες αδερφές της, Άννα και Λουκρητία, έλαβε μια εξαιρετική εκπαίδευση υπό την επίβλεψη της μητέρας της. Είναι γνωστή ως ερωμένη του ποιητή Τορκουάτο Τάσσο.
Το 1565, η 28χρονη Ελεονώρα γνώρισε τον Τάσσο στην αυλή του Αλφόνσου, και γρήγορα γοητεύτηκε από την ομορφιά της. Μια αδιάκριτη παρατήρηση που έκανε ένας από τους αυλικούς σχετικά με το σεβασμό του ποιητή προς την πριγκίπισσα ανάγκασε τον Τάσσο να προκαλέσει τον δράστη. Ο αυλικός, μαζί με τα τρία αδέλφια του, επιτέθηκαν στον Τάσσο, αλλά άλλοι τερμάτισαν τη μονομαχία. Ο Αλφόνσος, εξοργισμένος από αυτή τη διαμάχη, έστειλε τον Τάσσο μακριά από το βασίλειο.
Σύμφωνα με τον μύθο, ο Τάσσο έγραψε στίχους που συγκίνησαν την Ελεονώρα που τη συγκίνησαν. Λίγα χρόνια αργότερα, σε έναν γάμο, ο Τάσσο φίλησε την Ελεονώρα στο μάγουλο. Εξαγριωμένος, ο Αλφόνσος στράφηκε ψυχρά στους αυλούς του και είπε: «Τι κρίμα που η καλύτερη ιδιοφυΐα της εποχής ξαφνικά τρελάθηκε!» Ο δούκας έκλεισε τον Τάσσο στο νοσοκομείο της Αγίας Άννας στη Φεράρα. Η Ελεονώρα απεβίωσε το 1581 από μια αργή ασθένεια, πριν την απελευθέρωση του ποιητή το 1586.
Παραπομπές
Κατηγορία:Πριγκίπισσες
Ευγενία Καράγιωργα
Η Ευγενία Καράγιωργα (6 Ιουλίου 1983) είναι Ελληνίδα διεθνής αθλήτρια της χειροσφαίρισης.
Ελευθερίου (αποσαφήνιση)
Με το επώνυμο Ελευθερίου μπορεί να αναφερόμαστε στα παρακάτω πρόσωπα:
Κατηγορία:Ελληνικά επώνυμα
Ευγενία Καράγιωργα
Καριέρα
Αποτέλεσε μέλος της Εθνικής Ομάδας Handball Νεανίδων για δύο χρόνια και το 2007 πρωτοαγωνίστηκε στην Εθνική Γυναικών.
Εξωτερικοί σύνδεσμοι
Κατηγορία:Αθλήτριες της εθνικής Ελλάδος χειροσφαίρισης Κατηγορία:Χειροσφαιριστές Ορμής Πάτρας
Ημέρα Δημοκρατίας (Ινδία)
Η Ημέρα Δημοκρατίας τιμά την ημερομηνία κατά την οποία το Σύνταγμα της Ινδίας τέθηκε σε ισχύ στις 26 Ιανουαρίου 1950 αντικαθιστώντας την Πράξη Κυβέρνησης της Ινδίας (1935) ως διοικητικό έγγραφο της Ινδίας.
Το Σύνταγμα εγκρίθηκε από την Ινδική Συντακτική Συνέλευση στις 26 Νοεμβρίου 1949 και τέθηκε σε ισχύ στις 26 Ιανουαρίου 1950 σε σύστημα δημοκρατικής κυβέρνησης που ολοκλήρωνε τη μετάβαση της χώρας προς την κατεύθυνση να γίνει μια ανεξάρτητη δημοκρατία. Η 26η Ιανουαρίου επελέγη ως Ημέρα Δημοκρατίας γιατί στις 26 Ιανουαρίου 1929 εξεδώθηκε η Δήλωση της Ινδικής Ανεξαρτησίας (Πούρνα Σβαράτζ) η οποία ανακηρύχθηκε από το Ινδικό Εθνικό Κογκρέσο, σε αντίθεση με το καθεστώς Ντομίνιον που προσέφερε το Βρετανικό Καθεστώς.
Η ιστορία της Ημέρας της Δημοκρατίας
Στις 28 Αυγούστου 1947, η συντακτική Επιτροπή διόρισε επιτροπή για να συντάξει μόνιμο σύνταγμα με τον Μ. Ρ. Αμπεντκάρ ως πρόεδρος. Ενώ η Μέρα Ανεξαρτησίας γιορτάζει την απελευθέρωση από τη Βρετανική κυριαρχία, η Ημέρα της Δημοκρατίας γιορτάζει τον ερχομό της ισχύος του συντάγματος. Ένα σχέδιο συντάγματος εκπονήθηκε από την επιτροπή και υποβλήθηκε στην Συντακτική Συνέλευση, στις 4 Νοεμβρίου 1947. Η Συνέλευση συνεδρίασε, σε συνεδρίες ανοιχτές στο κοινό, για 166 ημέρες, σε μια περίοδο δύο ετών, 11 μηνών και 18 ημερών πριν από την υιοθέτηση του Συντάγματος.
Μετά από πολλές συζητήσεις και κάποιες τροποποιήσεις, τα 308 μέλη της Συνέλευσης υπέγραψαν δύο χειρόγραφα αντίγραφα του εγγράφου (ένα στα Χίντι και ένα στα αγγλικά), στις 24 Ιανουαρίου του 1950. Δύο ημέρες αργότερα, στις 26 Ιανουαρίου 1950, τέθηκε σε ισχύ σε ολόκληρο το έθνος. Εκείνη την ημέρα ο Δρ. Ρατζέντρα Πρασάντ έγινε ο πρώτος Πρόεδρος της Ινδικής Ένωσης. Η Ιδρυτική Συνέλευση έγινε στο Κοινοβούλιο της Ινδίας, σύμφωνα με τις μεταβατικές διατάξεις του νέου Συντάγματος. Η ημερομηνία αυτή εορτάζεται στην Ινδία ως Ημέρα της Δημοκρατίας.